Talle onderwysposte vakant | Die Vryburger
Teen die einde van September vanjaar was daar altesame 580 vakante onderwysposte by skole in die PWV-gebied, almal daarvan op bestuursvlak wat 'n sterk aanduiding is hoe disfunksioneel onderwys in dié provinsie tans is.
Dit is die kommentaar van adv. Anton Alberts, voorsitter van die VF Plus.
In antwoord op 'n geskrewe parlementêre vraag van adv. Alberts aan die minister van basiese onderwys, het dit aan die lig gekom dat daar vakante poste is vir 62 skoolhoofde, 109 adjunkhoofde en 409 departementshoofde.